सड़क से डामर उखड़ा, ग्रामीण परेशान
सड़क से डामर उखड़ा, ग्रामीण परेशान
राजगढ़ | समीप गांव सोनगढ़ का पहुंच मार्ग प्रधानमंत्री ग्रामीण सड़क योजना के अंतर्गत बना था। गुणवत्ता खराब होने से रोड पर डामर उखड़ गया है। सड़क बड़े-बड़े गड्ढों में तब्दील हो गई है। यह मार्ग इंदौर अहमदाबाद हाइवे 59 राजगढ़-धुलेट के बीच से सोनगढ़ पहुंच मार्ग है। इस मार्ग से ग्राम अमोदिया के लोगों की भी आवाजाही लगी रहती है। सोनगढ़ के रामगोपाल धनेरिया,सीताराम शर्मा,गोविंद डिडवानिया, अमरू मेड़ा, शंभु गुवाल, श्यामलाल शर्मा ने बताया डामर उखड़ने से बाइक निकालने में परेशानी आ रही है।
तार टकराने से 3 बीघा की गेहूं फसल जली
राजगढ़ | समीप गांव भानगढ़ में शनिवार दोपहर 3 बजे बिजली लाइन टकराने से किसान गेंदालाल सीताराम बालोदियां की तीन बीघा की गेहूं फसल जल गई। खेत से गुजर रही विद्युत की एलटी लाइन के तार टकराने के बाद फाल्ट से चिंगारी गिरते ही आग ने तेजी पकड़ ली। किसान मुन्नालाल बालोदीया ने बताया मेरे खेत के पास ही गेंदालाल का खेत है। आग लगते देख सूचना खेत मालिक को दी। राजगढ़ व सरदारपुर से दमकल बुलाई गई।
hin_Deva hin_Deva hin_Deva hin_Deva hin_Deva